stanford-oval/wikipedia huggingface dataset:
קומי קומי
פורמט התוכנית

במהלך התוכנית הקומיקאים דודו ארז, לירית בלבן, נמרוד אלדאה (עונות 2-3), יובל כהן (עונה 1) וגיא עמיר (עונה 3) נכנסים למקומות ציבוריים כגון סופרמרקט, תחנות אוטובוס, קניון ויוצרים סיטואציות קומיות ואבסורדיות אל מול עיניהם של עוברי האורח העוברים או הנמצאים במקום. השחקנים בודקים כיצד העוברים והשבים מגיבים לסיטואציות הלא צפויות האלה.
התוכנית בנויה מסיטואציות בהן השחקנים מסתובבים במקומות מוכרים בישראל, כגון דיזנגוף סנטר, סביב כופר היישוב ברמת גן, במתחם הטיילת באילת, בקניון הזהב בראשון לציון, ובכיכר העצמאות בנתניה, ונוהגים בצורה מביכה או מפתיעה, נושאים שלטים מבדחים, או מביימים פגישה מקרית ביניהם, כשלרוב אחד השחקנים נוהג כאילו הוא חלק מהקהל (שתול). השחקנים לעיתים מחופשים לשלל דמויות ובהן- שוטר, קופאית, ושליח דואר. לעיתים הסצנות חוזרות על עצמן במספר פרקים, כשבכל פעם שורת סיום אחרת.
בין הסיטואציות הקומיות כלפי עוברי האורח ניתן למצוא סיטואציה בה לירית בלבן נכנסת לסופר ונצמדת לאחת הקונות במקום וכל פעם שהקונה באה לקחת פריט גם לירית בלבן באה לקחת אותו, דודו ארז מטריד עוברים ושבים בשלל שאלות כשיש לו יד ארוכה במיוחד, או סיטואציה המתרחשת בכרמלית בחיפה, ובה דודו ארז ונמרוד אלדאה מגלמים האחד כרטיסן והשני נוסע, כאשר נמרוד פונה לארז ומבקש לבדוק כרטיס, זה מודיע לו שברשותו רק "כרטיס עמידה", ולכן עליו לעמוד, בפעם אחרת הוא פונה אליו שוב ומודיע לו שברשותו "כרטיס קפיצה", ושעליו לקפוץ, ו"הנוסע" מציית להוראות לעיני שאר הנוסעים. בכך מומחשת אחת ממטרות התוכנית: לבחון את תגובת האזרח הממוצע להתרחשויות מביכות, כפי שמסבירה לירית בלבן בפרק 'מאחורי הקלעים'.
בחלק מהמתיחות הצוות מנסה לשבור קונבנציות ומוסכמות חברתיות. למשל, ניסיון של דודו ארז לרכוש תמונה במוזאון ש"תלש" מהקיר, ניסיון לרכוש קולבים בלבד בחנות בגדים, ניסיון של ארז לרכוש כמה דפים ש"תלש" מספר שלם לתדהמת המוכרות בחנות ספרים, וכן הצבת שוטר בתשלום תוך כדי דרישת תשלום מ"שתול" (גיא עמיר), על כל פניה לשוטר בבואו להתלונן על שוד.
החל מהעונה השנייה, בת 9 הפרקים, שולבו בתוכנית משאלי רחוב שערך דודו ארז יחד עם לירית בלבן, כשארז מתחזה לכתב טלוויזיה (דודו מהטלוויזיה) ובין היתר מתקן את הנשאל, ו"מכניס לו מילים לפה", והנשאל מקבל את הדברים בהכנעה. בחלק מהמשאלים בלבן מצטרפת כ"אישה תמימה ברחוב", ויחד עם ארז הם קופאים בבת אחת, בלבן מפריעה לראיון באמצעות התעטשויות בלתי פוסקות וכדומה. הפרק העשירי היה תוכנית ה"מייקינג אוף" (מאחורי הקלעים) שחושפת איך נעשו חלק מהמתיחות, שם אפשר לראות את הבמאי (דודו ארז) מנחה את לירית בלבן איך למתוח את העוברים והשבים, באמצעות אוזניה בלתי נראית, ובין היתר בלבן מתלוננת על החום הרב, במהלך צילום המתיחות.
העונה השלישית בת 8 פרקים.
פתיח התוכנית

פתיח התוכנית הוא סרטון אנימציה ובו דמות ביצתית שמועדת ומחליקה בשלל סיטואציות, כשברקע נשמעת הקריאה "קומי קומי", בקולו של גורי אלפי (עונות 1–2).
פסקול התוכנית

יצירות מוזיקליות רבות עיטרו חלק מהמתיחות, ביניהן מסוגת המוזיקה הקלאסית (הללויה, מתוך "משיח" מאת הנדל, "טוקטה ופוגה ברה מינור" מאת באך) מסוגת המוזיקה התזמורתית הקלה ("השעון הסינקופי" מאת אנדרסן), מסוגת הרוק הכבד, ואף מוזיקת יודל.
הערות שוליים

↑  כתב גלובס, ‏ערוץ פוקס קידס מעלה הפקות מקור חדשות, באתר גלובס, 26 באוגוסט 2003
↑  רותה קופפר, חורף בערוץ ג'טיקס, באתר הארץ, 5 בנובמבר 2006
↑  רותה קופפר, למהY?, באתר הארץ, 6 בפברואר 2005
סמליל שתי העונות הראשונות של התוכנית
קונדום נשי

קונדום נשי
קונדום נשי מוכנס לתוך הנרתיק לפני קיום יחסי מין והוא אחד מהאמצעים למניעת היריון היעילים ביותר מפני הידבקות במחלות מין כמו איידס. הוא גם יכול למנוע היריון: הקונדום הנשי שואף להבטיח יעילות דומה, ואף גבוהה מזו של הקונדום הגברי.
תיאור

הקונדום הנשי זהה באורכו לקונדום הגברי, אך הוא רחב יותר וגם נראה גדול יותר. הסיבה לכך היא התאמתו למבנה האנטומי של האישה: הקונדום נועד לרפד את הנרתיק מבפנים, ואמור לבצע תפקיד זה גם בעת התרחבות הנרתיק בזמן קיום יחסי מין. המבנה הייחודי של הקונדום אינו יוצר לחץ על הפין (דבר שכן עשוי להופיע בעת שימוש בקונדום הגברי). בחלקו הפנימי של הקונדום הנשי (בקצה הסגור) ישנה טבעת גמישה המסייעת בעת החדרתו של הקונדום לנרתיק ואמורה להבטיח את מיקומו בנרתיק בעת קיום יחסי מין. בחלקו התחתון (הקצה הפתוח) ישנה טבעת נוספת שמיועדת להישאר מחוץ לנרתיק ולכסות את שפתי הפות, ובכך למנוע את הכנסת הקונדום לנרתיק בעת היחסים ולהגן גם על שטחו החיצוני של הפות. בטיחותו ויעילותו של קונדום נשי מקבילות פחות או יותר לאלה של הדגם הגברי.
גרסאות וחומרים

הגרסה הראשונה של הקונדום הנשי הומצאה בסוף המאה ה-20, בארצות הברית, הקונדום היה עשוי מפוליאוריתן, החומר הזה השמיע קולות ציוץ בעת שימוש. המחיר של כל קונדום היה גבוה יחסית, והשימוש בו לא היה פרקטי. ב-2009 הוא הוחלף על ידי הגרסה השנייה של הקונדום הנשי (FC2) שעשוי מגומי שנקרא ניטריל שהוא גם יעיל ובטוח לשימוש, המחיר שלו נמוך יותר מאשר הגרסה הראשונה.
ה-FC2 מיוצר על ידי החברה לבריאות האישה (The Female Health Company), הגרסה הזאת אושרה לשימוש על ידי ארגון הבריאות העולמי (WHO). הוא נמכר תחת כל מיני שמות כמו "Reality", "Femidom Dominique", "Femy", "Myfemy", "Protectiv and Care".
יתרונות וחסרונות > יתרונות

הגנה – השימוש בו הוא בעל אחוזי הגנה גבוהים הן מפני מחלות מין והן מפני הריון בלתי רצוי ועומד על כ-95%. מונע הריונות ב־88%-97% מהמקרים.
שליטה של האישה על השימוש באמצעי המניעה – בקרב זוגות רבים, הגברים לא נהנים להלביש את הקונדום ונמנעים מהשימוש בו, שוכחים אותו או משתמשים בו לא נכון, דבר העלול להביא לכניסה להריון ולהדבקה במחלות מין. אך השימוש בקונדום הנשי מעביר את ה”שליטה” באמצעי המניעה מהגבר לאישה, ובכך מספק לנשים אפשרות לוודא שאכן מתבצע שימוש באמצעי מניעה בצורה ולהגן על עצמן מפני כניסה להיריון והידבקות במחלות מין.
ספונטניות וגמישות – מכיוון שניתן להשתמש בקונדום הנשי עד 8 שעות לפני תחילת האקט המיני, הוא מספק ספונטניות רבה יותר במהלך קיום יחסי המין. קיימים מקרים בהם הפסקת האקט לצורך לבישת הקונדום גורמת לנשים לצאת מריכוז ומקשה עליהן להגיע לאורגזמה, ובמקרים אחרים לגברים לאבד חלק מהזקפה ולמנוע מהם לקיים את המשגל בצורה טובה, ובמקרים אלה מומלץ לנסות את הקונדום הנשי.
ניתן לשימוש בזקפה חלקית – אצל חלק מהגברים, ובעיקר בגברים המבוגרים זקפה חלקית אינה מאפשרת להם להלביש את הקונדום בצורה טובה. במקרים אלה, שימוש בקונדום הנשי אשר אינו דורש זקפה מלאה יכול לעזור. קונדום נשי נותר במקומו גם אם הגבר מאבד את זקפתו, דבר המסייע לשמור על המשכיות האקט המיני, ללא צורך בהחלפת קונדום וכדומה.
הנאה – העלאת ההנאה עקב המגע בין הטבעת החיצונית של הקונדום בדגדגן או פין.
תחושה טבעית – הוא מתחמם בעת האקט המיני ובשל כך יוצר תחושה טבעית יותר, לעומת קונדום רגיל.
רמות ההורמונים הטבעיות – בגוף האישה לא מושפעות.
נגישות – קל לשימוש ואינו דורש בדיקה רפואית.
אלרגיה ללטקס – אלרגיה ללטקס יכולה להתרחש כתוצאה מחשיפה במגע לחלבוני הגומי הטבעי. לכן, אנשים עם רגישות ללטקס עללים לחוות תסמינים מאוד לא נעימים כאשר הם נחשפים לקונדומי לטקס, כולל תחושת צריבה בכל אזור בעור הנחשף למגע, הופעה פתאומית של פריחה או כוורות, גירוד, שלפוחיות ובמספר מקרים חמורים מאוד אף אנפילקסיס, העלול להוביל למוות. השימוש בקונדום נשי לא מעלה גירוי (אלרגיה ללטקס יכולה להתרחש כתוצאה מחשיפה במגע לחלבוני הגומי הטבעי).
יתרונות וחסרונות > חסרונות

הגנה – אינו מספק הגנה ב-2%-12% מהמקרים, לעומת קונדום גברי.
מחיר גבוה וזמינות נמוכה – לעומת הקונדום הגברי אשר עולה מספר שקלים, הקונדום הנשי יקר יותר.
הנאה מופחתת לאישה – החומרים מהם בנוי הקונדום הנשי עבים יותר, ולכן נשים רבות מתלוננות על תחושה מופחתת ופגיעה בהנאה במהלך השימוש בהם.
רגישות – הטבעת החיצונית והטבעת הפנימית יכולות לגרום לגירוי ורגישות בנרתיק ובפין בהתאמה כתוצאה מחיכוך.
הוראות שימוש

1.בעת החדרת הקונדום לנרתיק, יש לאחוז בטבעת הנמצאת בתוך הקונדום, ולהכניסה לעומק הנרתיק, עד היצמדותה לצוואר הרחם (האישה אמורה להרגיש שהטבעת גולשת פנימה). אם הטבעת מונחת במקום הנכון – האישה לא תרגיש בה. טבעת שאינה מונחת במקומה עשויה לגרום לאישה כאב בצוואר הרחם והגבר עשוי להרגיש אותה בזמן היחסים.
2.בעת הכנסת הקונדום הנשי, הטבעת הנמצאת בחלקו התחתון תישאר מחוץ לנרתיק, ותכסה את שפתי הפות (2–3 ס"מ מהקצה הפתוח של הקונדום נשארים מחוץ לנרתיק).
3.בפעמים הראשונות לשימוש, יש לכוון את הפין לתוך פתח הקונדום וזאת על מנת שלא יכנס בטעות ברווח שבין דופן הקונדום לדופן הנרתיק.
4.בניגוד להוראות השימוש בקונדום הגברי- אין חובה להוציא את איבר המין מיד עם תום היחסים. בעת הוצאת הקונדום יש לסובב את הטבעת החיצונית (כדי למנוע דליפת זרע) ולמשוך את הקונדום בעדינות.
שימוש בישראל ובעולם

מכירות הקונדום הנשי הן נמוכות במדינות מפותחות, אף על פי שמדינות מתפתחות משתמשות בהן יותר ויותר. סיבות אפשריות למכירות גרועות הן שהכנסת הקונדום הנשי היא מיומנות שיש ללמוד, והוא יכול להיות יקר פי 2–3 ביחס לקונדום הגברי. בנוסף, אנשים דיווחו על קול שנגרם מהקונדום במהלך היחס המיני ועל כך שהטבעת החיצונית נשארת מחוץ לנרתיק.חשוב לציין שדווקא השארות הטבעת החיצונית מחוץ לנרתיק יכול להגן על האשה בצורה יעילה יותר ממחלות המועברות במגע מיני בהשוואה לקונדום הגברי.  בעבר הקונדום שווק בישראל בשם ."LA LUNA" . כיום לא ניתן להשיגו בבתי-המרקחת וברשתות הפארם.
מודעות ונגישות

לאחרונה, מספר יוזמות בוצעו על ידי ארגונים בינלאומיים בין ממשלתיים כדי להרחיב את הנגישות לקונדום הנשי. בשנת 2012, ועדת האו"ם למוצרי הצלת חיים לנשים ולילדים אישרה את הקונדומים הנשיים כאחד מ-13 מוצרי הצלת החיים שלה, מזרזת את המאמצים הבין-ארגוניים להתגבר על כמה מחסומים שמעכבים נשים במדינות מתפתחות מלהשיג את התוצר.
המחיר היה אחד המכשולים העיקריים בהרחבת הגישה לקונדומים אלו ברמה בינלאומית. העלות בממוצע נעה בין $ 2-4, בהתאם לגורמי השוק המקומי. בפסגת תכנון המשפחה לשנת 2012 בלונדון (The 2012 Family Planning Summit), התחייבה חברת בריאות האישה (The Female Health Company) להגדיל את הגישה לקונדום הנשי של "FC2" עבור המדינות העניות ביותר בעולם, והודיעה על הסדר תמחור פרוספקטיבי המבוסס על רכישות מצטברות ו-5% סחורות חינם על בסיס רכישות של השנה הקודמת, יחד עם הסכם רב שנתי לספק 14 מיליון דולר הכשרה והדרכה על ידי חברת בריאות האישה במשך שש השנים הבאות.
לקריאה נוספת

Boston Women's Health Book Collective (2005-04-19). Our Bodies, Ourselves : A New Edition for a New Era. New York, NY: Touchstone
הערות שוליים

1 2  אלרגיה ללטקס (גומי טבעי), באתר oldsite.osh.org.il
↑  קונדומים לאלרגיים ללטקס, באתר www.std-clinic.co.il
↑  אלרגיה ללטקס (הקישור אינו פעיל)
↑  מאמרים ב, באתר www.ladaat.org.il (ארכיון)
| --- | --- |
בקרת זהויות :  NLI: 987007544474105171  BnF: cb166434956 (data)  LCCN: sh95003209
בילי פייפר

| --- | --- |

בילי פייפר
 לידה:  22 בספטמבר 1982 (בת 42) סווינדון, וילטשייר, אנגליה
 שם לידה:  Leian Paul Piper 
 סוגה מועדפת:  מוזיקת פופ, דאנס-פופ 
 מדינה:  הממלכה המאוחדת 
 תקופת הפעילות:  מ-1996
 מקום לימודים:  בית הספר למשחק של סילביה יאנג  Bradon Forest School 
 בן או בת זוג:  כריס אוונס (6 במאי 2001–2007)  לורנס פוקס (31 בדצמבר 2007–2016) 
 צאצאים:  וינסטון ג'יימס פוקס, יוג'ין פוקס 
 מספר צאצאים:  3 
 פרסים והוקרה:  Critics’ Circle Theatre Award for Best Actress (2017)  פרס Whatsonstage.com (2014)  פרס אוליבייה לשחקנית הטובה ביותר (2017)  פרס איבנינג סטנדרד לתיאטרון לשחקנית הטובה ביותר (2017)  פרס Whatsonstage.com (2017) 
 https://www.billiepiperofficial.com
 פרופיל ב-IMDb
 
בילי פייפר ב-2015
בילי פייפר (באנגלית: Billie Piper; נולדה ב-22 בספטמבר 1982) היא שחקנית, קולנוענית וזמרת אנגלייה. החלה את הקריירה שלה כזמרת פופ בגיל העשרה, היא ידועה בעיקר בזכות תפקידה כרוז טיילר, המלווה של הדוקטור בסדרת המדע הבדיוני "דוקטור הו".
ביוגרפיה > ראשית חייה

פייפר נולדה בסווינדון שבווילטשייר אנגליה ונקראה ליאן (Lianne) פול פייפר. הוריה שינו את שמה מליאן לבילי שלושה שבועות אחרי שנולדה. לפייפר יש אח ושתי אחיות צעירים ממנה. היא גדלה ולמדה בסווינדון ובבית ספר למשחק Sylvia Young Theatre School.
ביוגרפיה > קריירה מוזיקלית

תחילת הקריירה של פייפר בעולם הבידור הייתה בשנות העשרה שלה כשנבחרה להופיע בתוכנית טלוויזיה לילדים "Scratchy and Co". אחר כך הופיעה בתשדיר פרסומת בטלוויזיה למגזין הפופ "Smash Hits". בגיל 15 חתמה על חוזה הקלטות והקליטה בשם "בילי", והייתה לזמרת הצעירה ביותר שהגיעה עם סינגל הבכורה שלה, "Because We Want To", למקום הראשון במצעד הפזמונים הבריטי. כך גם הסינגל הבא שלה "Girlfriend", ואלבום הבכורה "Honey to the B" שיצא מיד אחר כך נכנס למקום ה-14 במצעד האלבומים הבריטי. שני סינגלים נוספים שהוציאה מתוך האלבום "She Wants You" ו-"Honey to the B" נכנסו למקום השלישי במצעד הפזמונים.
ב-1999 הייתה פייפר מועמדת לשני פרסים מטעם תעשיית המוזיקה הבריטית (BRIT Awards), וזכתה בשני פרסים מטעם מגזין הפופ "סמאש היטס".
בשנה שאחר כך החלה פייפר לעבוד על האלבום השני שלה שאותו הוציאה בשמה המלא "בילי פייפר". במאי 2000 חזרה למצעד הפזמונים עם קול בוגר וסקסי יותר. הלהיט "Day & Night" הגיע למקום הראשון. הסינגל הבא שלה "Something Deep Inside" יצא בספטמבר של אותה שנה והגיע למקום רביעי במצעד. באוקטובר 2000 הוציאה פייפר את האלבום השני שלה "Walk of Life" שהגיע למקום ה-14 במצעד האלבומים הבריטי. הסינגל האחרון מתוך האלבום "Walk of Life" יצא בדצמבר 2000 והגיע למקום ה-25 במצעד הסינגלים.
ביוגרפיה > קריירת משחק

אחרי הפסקה ממושכת החליטה פייפר לסיים את הקריירה המוזיקלית ולעסוק במשחק שהייתה השאיפה המקורית שלה. היא למדה משחק כשגרה בלונדון, וזכתה לביקורות טובות על הופעותיה, והמבקרים העריכו אותה יותר כשחקנית מאשר כזמרת.
ב-2004 הופיעה בסרט "חברים לזירה" עם אורלנדו בלום ובסרט "דברים שצריך לעשות לפני גיל 30". זמן קצר לפני שהתחילה להופיע בסדרה דוקטור הו שיחקה בסרט האימה "Spirit Trap" לצידה של זמרת הפופ הרוסייה אלסוו, הסרט יצא בקיץ 2005 וקבל ביקורות פושרות.
במאי 2004 הוכרז על חידוש סדרת המדע הבדיוני הוותיקה "דוקטור הו". בסדרה המחודשת גילמה פייפר את דמותה של רוז טיילר המלווה של הדוקטור התשיעי בגילומו של כריסטופר אקלסטון. פייפר זכתה לפופולריות רבה על תפקידה זה כמו גם לשבחי המבקרים ופרסים שונים. היא נבחרה כשחקנית הפופולרית ביותר ב-2005 וב-2006 ובפרס הטלוויזיה הלאומית. ערוץ החדשות BBC News כינה אותה "הפנים של השנה" לשנת 2005. במרץ 2006 הוכתרה "הכישרון החדש הטוב ביותר" על ידי Television and Radio Industries Club, ובספטמבר אותה שנה זכתה בתואר השחקנית הטובה ביותר של TV Quick ו-TV Choice. פייפר המשיכה לגלם את דמותה של רוז טיילר גם בעונה השנייה של "דוקטור הו" כמלווה של הדוקטור העשירי (דייוויד טננט).
בנובמבר 2005 גילמה פייפר את דמותה של הירו בעיבוד מודרני של ה-BBC למחזה השייקספירי "מהומה רבה על לא דבר". בסרט זה הירו הייתה חזאית מזג אוויר בתחנת טלוויזיה. באופן דומה שיחקה פייפר ב-2003 בעיבוד מחודש של סיפורי קנטרברי בפרק "סיפורו של הטוחן".
אחרי שתי עונות מוצלחות של "דוקטור הו" שבהן גילמה את המלווה של הדוקטור התשיעי והעשירי, סיימה פייפר את השתתפותה בסדרה. היא לא המשיכה כמלווה בעונות שאחר כך אבל חזרה להופעות אורח בעונה הרביעית (2008), עונת הספיישלים (2010) ובספיישל חגיגות היובל לסדרה. (2013)
פרט לדוקטור הו הופיעה פייפר בשתי הפקות נוספות בטלוויזיה. הראשונה היא עיבוד של ה-BBC לספרו של פיליפ פולמן, "מסתרי אבן האודם", ששודר לראשונה בדצמבר 2006. בו גילמה פייפר את הגיבורה הראשית סאלי לוקהארט, בת התקופה הוויקטוריאנית לצדו של מאט סמית. ב-BBC מתכוונים לעבד את ארבעת ספרי סאלי לוקהארט לטלוויזיה עם פייפר בתפקיד הראשי. ב-2007 המשיכה פייפר לגלם את הדמות בסרט השני בסדרה שנקרא "הצל בצפון". עוד ב-2007 כיכבה פייפר בעיבוד טלוויזיוני לרומן של ג'יין אוסטן "מנספילד פארק" כשהיא מגלמת את דמותה של פאני פרייס, ברשת ITV1. זו הייתה הפעם הראשונה שפייפר הופיעה ברשת טלוויזיה אחרת מה-BBC.
פייפר כיכבה גם בסדרת הטלוויזיה של ITV2 "וידוייה הסודיים של זונת צמרת" בתפקיד בל דה ז'ור/האנה בקסטר, לפי ספרה של בל דה ז'ור "הרפתקאות אינטימיות של נערת ליווי לונדונית", ספר זיכרונות העוסק בחיי זונת צמרת. בסדרה ששודרה החל מספטמבר 2007, היו סצנות בהן נראית פייפר בעירום חלקי. העונה השנייה של הסדרה צולמה בשנת 2008.
הופעת הבכורה של פייפר בתיאטרון הייתה בתחילת 2007 בווינדזור, שם הופיעה במחזה של כריסטופר האמפטון "Treats". סיבוב ההופעות של ההצגה היה אמור להסתיים בווסט אנד בתיאטרון גאריק ב-28 בפברואר 2007.
ב-2017 זכתה פייפר בפרס אוליבייה לשחקנית הטובה ביותר על הופעתה במחזה "ירמה".
בשנת 2020 יצאה הסדרה שפייפר יצרה וכתבה, ובנוסף כיכבה בתפקיד הראשי שלה, "שונאים את סוזי" (I Hate Suzie). 
במהלך 2021, לאחר הצלחת העונה הראשונה, הודיעה שתהיה עונה שנייה לסדרה.
בשנת 2021 יצא הסרט שפייפר ביימה וכתבה "חיות נדירות" (Rare Beasts), וכן גם כיכבה בתפקיד הראשי בתור מנדי.
ביוגרפיה > חייה האישיים

במאי 2001 התחתנה בלאס וגאס עם כריס אוונס (Chris Evans (presenter)), איש עסקים מגיש בטלוויזיה ודי ג'יי ברדיו ה-BBC המבוגר ממנה ב-16 שנים. הם נפרדו ב-2004, ואחר כך התגרשו.
ב-31 בדצמבר 2007 נישאה פייפר ללורנס פוקס, בנו של השחקן ג'יימס פוקס. בני הזוג התגוררו באיסטבורן, מידהרסט שבמערב סאסקס. ב-21 באוקטובר 2008 נולד בנם הבכור. באפריל 2012 נולד בנם השני. במרץ 2016 הודיע פוקס בעמוד הפייסבוק שלו שהם נפרדים. בני הזוג התגרשו במאי 2016 אחרי שמונה שנות נישואין.
בשנת 2016 החלה לצאת עם ג'וני לויד. בשנת 2019 נולדה בתם.
דיסקוגרפיה

1999: Honey to the B
2000: Walk of Life
2005: The Best of Billie
2007: The B-Sides Collection
1998
"Because We Want To"
"Girlfriend"
"She Wants You"
1999
"Honey to the Bee"
"Last Christmas"
Thank ABBA for the Music""
2000
"Day & Night"
"Something Deep Inside"
"Walk of Life"
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 | אוויטה | Evita |  | ללא קרדיט |
| 1996 | השחקן הראשי | The Leading Man |  |  |
| 2004 | חברים לזירה | The Calcium Kid | אנג'ל |  |
| 2005 | דברים שצריך לעשות לפני גיל 30 | Things to Do Before You're 30 | ויקי |  |
| 2005 | מלכודת הרוח | Spirit Trap | ג'ני |  |
| 2007 | מנספילד פארק | Mansfield Park | פאני פרייס |  |
| 2010 |  | Animals United | בוני | דיבוב |
| 2016 | עיר של אורות זעירים | City of Tiny Lights | שלי |  |
| 2018 |  | Two for Joy | ליילה |  |
| 2019 |  | Rare Beasts | מנדי | גם במאית ותסריטאית |
| 2022 | קתרין, המכונה ציפור קטנה | Catherine, Called Birdy | ליידי אייסלין |  |
| 2024 | הסקופ (אנ') | Scoop | סם מקאליסטר (אנ') |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 |  | Billie Wants You | בתפקיד עצמה | דוקומנטריה |
| 2002 |  | Victoria Wood with All the Trimmings |  |  |
| 2003 | סיפורי קנטרברי | The Canterbury Tales | אליסון קרוסבי | סיפורו של הטוחן |
| 2004 |  | Bella and the Boys | בלה |  |
| 2005 | מהומה רבה על לא דבר | ShakespeaRe-Told: Much Ado About Nothing | הירו | עיבוד מודרני למחזה השייקספירי |
| 2005–2006 2008 2010 2013 | דוקטור הו | Doctor Who | רוז טיילר | 35 פרקים |
| 2006 | מסתרי אבן האודם | The Ruby in the Smoke | סאלי לוקהרט | סרט טלוויזיה |
| 2007 | הצל בצפון | The Shadow in the North | סאלי לוקהרט | סרט טלוויזיה |
| 2007–2011 | וידוייה הסודיים של זונת צמרת | Secret Diary of a Call Girl | האנה בקסטר | 32 פרקים |
| 2010 |  | A Passionate Woman | בטי | מיני סדרה |
| 2012 |  | True Love | הולי | פרק 1 |
| 2014–2016 | פני דרדפול | Penny Dreadful | ברונה קרופט / לילי פרנקנשטיין | 18 פרקים |
| 2018 | ארבעה ימים | Collateral | קארן מארס | מיני-סדרה |
| 2020-הווה | שונאים את סוזי | I Hate Suzie | סוזי פיקלס | תפקיד ראשי; גם יוצרת ותסריטאית |
| 2024 | כאוס | Kaos | קסנדרה | סדרת טלוויזיה של נטפליקס |
| 2024 | אוסטין (אנ') | Austin | בילי | 2 פרקים |
הערות שוליים

↑  The Latest: 'Harry Potter' Playwright: Us vs. PlayStations
↑  "Billie Piper and Laurence Fox divorce". ITV News. 12 במאי 2016. נבדק ב-12 במאי 2016. {{cite news}}:  (עזרה)
| --- | --- |
בקרת זהויות :  NLI: 987011827759405171  PLWABN: 9810652251705606  BIBSYS: 6041615  BNE: XX4444131  BnF: cb14027761z (data)  CANTIC: a11865337  GND: 135168961  ISNI: 0000 0003 6241 018X  LCCN: no99052390  MusicBrainz: 77e6c304-599d-46e0-8ba3-238207a43668  NKC: mzk2008412499  NLA: 40006122  NLK: KAC2020N1231  NTA: 308155831  SUDOC: 133221865  Trove: 989941  VIAF: 224764354   WorldCat (עם VIAF): 224764354
סיר פלא

סיר פלא פתוח, לשמאלו - המכסה
סיר פלא, מכוסה במכסה, על הכיריים
טבעת המתכת הרחבה, שהונחה בין הכיריים לסיר.
סיר פלא הוא כלי לאפייה על גבי פתילייה וסוגי כיריים אחרים, ששימש בישראל של תקופת היישוב ועד שנות ה-70 של המאה ה-20, במטבחים שטרם היו מצוידים בתנורי אפייה. בין המשתמשים בו היו שכינוהו בשמו הגרמני: "וונדרטופ" (Wundertopf). סיר הפלא שימש בעיקר לאפיית עוגות, אשר עקב צורתו נאפו כטבעת חלולה.
הסיר עגול, במרכזו חלל עגול הבנוי כארובה. נלווה לסיר מכסה תואם, כשל סירים רגילים, ללא פתח מרכזי. לרוב לא הונח הסיר ישירות על הכיריים אלא על גבי טבעת מתכת רחבה, ששוליה הפנימיים מתרוממים לארובה. טבעת זו הפרידה בין הסיר לכיריים ועל ארובתה הורכב הסיר. הטבעת נמכרה בעוביים שונים ונועדה לספוג ולפזר את החום, כך שהעוגה לא תצא אפויה מדי באמצע ולא אפויה מספיק בשוליה. העובי השונה של טבעות המתכת נועד למשכי אפייה שונים או ללהבות בעלות עוצמה שונה. האפייה נעשתה בדרך כלל על להבה בעוצמה נמוכה וכשהמכסה סגור.
הוצאת העוגה מהסיר נעשתה על ידי הפיכת הסיר מעל צלחת או מגש. כדי שפעולה זו תתאפשר, היה צורך לשמן את הסיר היטב טרם הכנסת בלילת העוגה, ולפני הוצאת העוגה האפויה העבירו סכין בין שוליה לבין דפנות הסיר על מנת לנתקה מן הדופן.
יש הטוענים שהסיר הומצא בארץ ישראל בשנות ה-30 של המאה ה-20, ואחרים טוענים שהוא התבסס על סירים שנוצרו קודם לכן בגרמניה ובמזרח אירופה והובאו לארץ ישראל על ידי עולים חדשים. הסיר יוצר לראשונה על ידי חברת "פלאלום" (שם החברה הוא הלחם בסיסים של המילים פלשתינה ואלומיניום), שנוסדה בשנת 1934 וסיר הפלא הפך למוצר הדגל שלה שאף יוצא למדינות רבות. מאוחר יותר ייצרו את הסיר חברות נוספות במגזר החרדי, כולל חברת "מטלום", שממשיכה לייצר את המוצר היום. כיום גם ישנן משפחות דתיות המשתמשות בסיר פלא לאפייה בפסח, על מנת לוותר על הצורך בהכשרת התנור לפסח.
אופן פעולתו

סיר הפלא יעיל באפייה על גבי גז משלוש סיבות: חומר האלומיניום שלו, החור שלו, ודיסק המתכת המפריד אותו מהלהבה. חומר האלומיניום מאפשר לחום להתפשט בצורה אחידה. החור המרכזי של הסיר מתמקד בלהבה ויוצר פיזור חום סביב החלק הפנימי של העוגה. דיסק המתכת מרים את הסיר מהאש, מפחית וממקד את הלהבה. האפייה בסיר הפלא ללא דיסק המתכת תייצר עוגה יבשה בתחתית, עבה ומרופפת במרכז. דיסק מתכת נמכר בעוביים שונים וקטרים כדי להתאים לאופני אפייה שונים. מכסה סיר הפלא מחורר בחורים קטנים כדי לשחרר קיטור. זמן האפייה בסיר פלא משתנה בין 40 ל-50 דקות.
סיר הפלא מייצר עוגות גבוהות ואווריריות. בנוסף לאפייה, סיר הפלא הוא אמצעי יעיל לבישול ירקות, קטניות ואורז בשכבות. הוא גם יכול לשמש גם לבשל קוגל, מנות פסטה, בשר ועוף.
לקריאה נוספת

גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "פלא לואו-טק נצחי", עמ' 33-30
Y בערב

| --- | --- |

Y בערב
 סוגה:  בידור
 יוצרים:  לי ירדני אבירם בוכריס
 בימוי:  זיו שמש
 מנחים:  הילה נחשון
 ארץ מקור:  ישראל
 מספר עונות:  6
 הפקה
 חברת הפקה:  מאי טי וי תקשורת
 אורך פרק:  30 דקות
 שידור
 רשת שידור:  yes stars Next
 רשת שידור בישראל:  yes
 תקופת שידור מקורית:  2005–2010
 קישורים חיצוניים
 http://yes.walla.co.il/?w=1/9450
Y בעשר – חדשות הבידור של ישראל הייתה תוכנית טלוויזיה יומית בהנחיית הילה נחשון ומיכאל הנגבי ששודרה בערוץ yes stars Next. החל מה- 17 בינואר 2010 עלתה לאוויר העונה האחרונה תחת השם Y בערב בערוץ הסדרות החדש, yes stars Next, לאחר שערוץ yes stars ישראלי נסגר.
היסטוריה

התוכנית עלתה לאוויר בפברואר 2005 בערוץ YTV. את העונה הראשונה, ששודרה ב-22:00 בערוץ YTV (ומכאן גם שמה – "Y בעשר") הנחו מיכאל הנגבי (שגם ערך את התוכנית) והילה נחשון, והפיקה חברת ההפקות סינרגיה. לאחר מס' עונות עברה התוכנית לערוץ yes stars ישראלי.
התוכנית צברה תאוצה ועד מהרה הפכה לתוכנית מובילה בתחום חדשות הבידור, ואחת מתוכניות הדגל של yes. בעונה השנייה החליף אביעד קיסוס את מיכאל הנגבי, והצטרף להילה נחשון בהנחיית התוכנית. במהלך 2008, בעונה הרביעית של התוכנית, יצאה הילה נחשון לחופשת לידה וקיסוס הפך למנחה יחיד. החל מהעונה השלישית הפיקה את התוכנית חברת My TV, בבעלותם של לי ירדני ואבירם בוכריס, שמשמשים גם כעורכים האחראיים שלה.
פירוט כללי

Y בערב בעונה הראשונה של התוכנית הייתה בנויה כך שכל פרק מורכב מכמה פינות שביניהן מבזק חדשות, והתוכנית הייתה גם תוכנית אירוח בכך שבכל תוכנית התראיין ידוען אחר ובזמן האירוח הייתה פינה שנקראה "סלב לסלב סלב" בו היו מוצאים קשר בין האורח שמתראיין בתוכנית לאורח בתוכנית הקודמת. החל מהעונה השנייה התוכנית שינתה את הפורמט ואת עיצוב האולפן והחלה להגיש מבזקים של חדשות הבידור מהארץ ומחו"ל, פינות אולפן וכתבות שטח. תחומי הסיקור של התוכנית נעים בין הבידור לרכילות, ועוסקים בקולנוע, מוזיקה, אופנה, טלוויזיה, תיאטרון ועוד. כתבות מאחורי הקלעים, סקופים מעולם הזוהר, סקירה של אירועי התרבות, והצצות בלעדיות למה שקורה בעולם הבידור, בעונהנ הראשונה שימשה גם כתוכנית אירוח ואירחו בה ידוענים שונים.
כתבים

יניב ברק – כתב.

אורלי מירקין – כתבת.

אוריה בן ניסן – כתב.

עדי עזרוני – כתבת בניו יורק.
כתבים > כתבים ומנחים לשעבר

אביעד קיסוס – מנחה.

הילה נחשון – מנחה

מיכאל הנגבי – מנחה

דודו ארז - כתב

דודי מליץ – כתב

ליאת בלו – כתבת

יעל דואני – כתבת, מבזקנית.

נועה מימן – כתבת

סיון קליין- כתבת

יעל נצר – כתבת 

שחר חסון - כתב

עמית בחובר - כתב

יפעת הללי וליהי שלו - כתבות "צמד הבלונדיניות"

רוני אורון – מגישת פינת הקולנוע.
מארי-רוז טסייר

| --- | --- |
אין תמונה חופשית
 לידה:  21 במאי 1910  (בת 114) בפסקה זו רשומה אחת נוספת שטרם תורגמה, צרפת 
 שם לידה:  Marie Rose Henriette Augustine Bousseau 
 מדינה:  צרפת 
 מקום מגורים:  Les Sables-d'Olonne 
 
מארי-רוז טסייר (בצרפתית: Marie-Rose Tessier;‏ 21 במאי 1910) היא האדם החי הרביעי בגילו בעולם, אישה צרפתייה שהפכה לאדם החי המבוגר ביותר בצרפת מאז מותה של לוסיל רנדון ב-17 בינואר 2023.